ཁོང་གིས་མུ་མཐུད་དུ་གསུང་དོན།དྷ་རམ་ས་ལར་འཛིན་སྐྱོང་དང་ཁྲིམས་ལུགས་དབང་འཛིན་ལས་གྲོས་ཚོགས་གཙོ་ཆེ་བ་རེད།གྲོས་ཚོགས་དེ་མི་མང་གི་སྐུ་ཚབ་མཚོན་པའི་སྒྲིག་འཛུགས་ཤིག་ཡིན་པས་སྒྲིག་འཛུགས་མཐོ་ཤོས་དེ་རེད།འཛིན་སྐྱོང་གིས་གྲོས་ཚོགས་ལ་འགན་ཁུར་དགོས་ཀྱི་ཡོད་པ་རེད།ཁྲིམས་ལུགས་དབང་འཛིན་གྱིས་ཀྱང་གྲོས་ཚོགས་ལ་འགན་ཁུར་དགོས་ཀྱི་ཡོད་པ་དང།རང་དབང་བདེན་པའི་སྡེ་ཚན་ཁག་གིས་ཀྱང་གྲོས་ཚོགས་ལ་འགན་ཁུར་གྱི་ཡོད་པ་རེད།གྲོས་ཚོགས་ཀྱིས་མི་མང་ལ་འགན་ཁུར་དགོས་ཀྱི་ཡོད་པ་རེད།གཞན་པ་ཚང་མས་གྲོས་ཚོགས་ལ་འགན་ཁུར།གྲོས་ཚོགས་ཀྱིས་སུ་ལ་ཡང་འགན་ཁུར་མི་དགོས་པ་ཞིག་ཆགས་པ་ཡིན་ན།དེ་གྲོས་ཚོགས་གཙོ་བོ་ཆགས་ཀྱི་རེད་མ་གཏོགས་མང་གཙོ་ཆགས་ཡོད་པ་མ་རེད།མི་མང་གཙོ་བོ་ཡིན་པས་ང་ཚོ་ཚང་མས་འགན་ཁུར་ས་གྲོས་ཚོགས་དེས་མི་མང་གི་འགན་ཁུར་དགོས་པ་ཞིག་བཟོ་ཐུབ་པ་དེ་མི་མང་གིས་ཐུགས་འགན་བཞེས་ནས་གནང་དགོས་ཀྱི་རེད་མ་གཏོགས་གཞན་པ་ཞིག་ཡོད་མ་རེད།དེ་འདྲ་བྱུང་བ་ཡིན་ན་མང་གཙོ་མཚན་ཉིད་ལྡན་པ་ཞིག་དང།མང་གཙོའི་འཕེལ་རིམ་དེ་ག་དུས་ཡིན་ན་མདུན་སྐྱོད་བྱེད་ཐུབ་པ་ཞིག་ཡོང་གི་རེད་བསམ་གྱི་འདུགཅེས་གསུང་བཤད་གནང་སོང།